נושא**: הצעת מועמדות של מנהיגים ישראלים-יהודים לסמינר מנהיגות מקיף**

שורה מקדימה**: עזרו לנו לאתר מנהיגי חברה אזרחית ישראלים-יהודים מעולים**

[שם] יקר/ה,

כפי שאת/ה יודע/ת, אחרי הפסקה ארוכה שכפתה עלינו הקורונה החל אנקאונטר בסתיו האחרון לערוך שוב תוכניות נסיעה חינוכיות, עם התמקדות מוגברת על שילוב מנהיגים **ישראלים-יהודים**.

הינך חלק מקבוצה של למעלה מ-150 מנהיגי חברה אזרחית **ישראלים-יהודים** בכירים, שהשתתפו באחד מהסמינרים המקיפים למנהיגות של אנקאונטר; עד אוגוסט 2023 אנחנו מתכננים לשלב 400 מנהיגים ישראלים נוספים בסמינרים כאלה.

**אנו פונים אליך לבקש את עזרתך בעת שאנו מרחיבים במהירות את עבודתנו:** אנחנו יודעים שלרבים מכם יש עמיתים שיהיו מועמדים חזקים לתוכניות הללו. כבוגרים של הסמינרים המקיפים בעצמכם, אתם מכירים היטב את טיב המנהיגים שירוויחו מחוויה כזו, ושהינם בעלי פוטנציאל להשפיע באופן חיובי על החברה הישראלית-יהודית בנושאים אלה.

אנא הציע מועמדות של מנהיגים **ישראלים-יהודים** שאתה מאמין שעלינו להזמין לסמינר המנהיגות המקיף, בעזרת טופס קצר זה.

אנחנו מתמקדים בישראלים-יהודים שהם מנהיגי חברה אזרחית בכירים, אנשי מקצוע או מתנדבים, עם דגש ייחודי על מנהיגים במגזרים הבאים:

* מדיניות (עובדי ממשל מקצועיים, מנהיגות עירונית, דיפלומטים)
* פילנתרופיה ועסקים (פילנתרופים, עובדי קרנות, משקיעים בעלי הון, מנהיגי עסקים)
* הזירה הציבורית (תקשורת, כתיבה ציבורית, בעלי השפעה תרבותית)
* חינוך ושינוי חברתי (מנהלי תוכניות מנהיגות, ראשי מכינות טרום-צבאיות, משרד החינוך, מחלקות חינוך עירוניות, מנהלים של ארגונים לשינוי חברתי)
* מנהיגים דתיים (רבנים, מנהיגים קהילתיים, ראשי ישיבות)

אנחנו מקפידים שהמשתתפים של כל תוכנית ישקפו את מגוון המגזרים, הזהויות הדתית, הרקעים הסוציו-אתניים וההשקפות הפוליטיות. יש מקום מוגבל בכל תוכנית, ומשום כך הצעת מועמדות אינה מבטיחה הזמנה.

בהערכה רבה,

נטע ולאה